DBU har hele tiden været mod Qatar som VM-vært, og unionen har gentagende gange ytret behov for forbedringer af forholdene og menneskerettighederne i landet.
Det er sket både med besøg i Qatar og et brev til FIFA med krav.
DBU har hele tiden troet mere på en kritisk dialog end boykot af slutrunden.
- Det vil ikke sende andet signal, end at vi bliver væk. Vi tror på, at hvis man bliver inde i rummet, kan man gøre større forskel, end hvis man går ud, har DBU-direktør Jakob Jensen udtalt til TV 2.
Efter kvalifikationen til VM har DBU præsenteret en række forskellige tiltag på sin hjemmeside.